ফাঁদ পাতা অভিযান
ফাঁদ পাতা অভিযান মূলত 'ছদ্মবেশী' বা 'ফাঁদ পাতা'-র মতো প্রতারণামূলক একটি কৌশল যার মাধ্যমে ফাঁদে ফেলে অপরাধ করতে সহযোগিতা দিয়ে অপকর্মের ঠিক আগ মুহূর্তে সংশ্লিষ্ট ব্যক্তিকে ধরে ফেলা হয়। এটি ইংরেজিতে স্টিং অপারেশন নামে পরিচিত। এটি এক ধরনের ছদ্মবেশী অভিযান (আন্ডারকভার অপারেশন)। মার্কিন যুক্তরাষ্ট্রসহ বিশ্বের অনেক দেশে এ ধরনের অভিযান প্রচলিত থাকলেও এর নৈতিক ও আইনি দিক নিয়ে প্রশ্ন উঠেছে। সুইডেন, নেদারল্যান্ডসের মতো কয়েকটি দেশে রাষ্ট্রীয়ভাবে ফাঁদ পাতা অভিযান নিষিদ্ধ।